กฎกระทรวงแบ่งส่วนราชการสำนักข่าวกรองแห่งชาติ สำนักนายกรัฐมนตรี พ.ศ. 2551
ประกาศวันที่ 2008-01-29

content: กฎกระทรวง แบ่งส่วนราชการสำนักข่าวกรองแห่งชาติ สำนักนายกรัฐมนตรี พ.ศ. ๒๕๕๑
content: อาศัยอำนาจตามความในมาตรา ๘ ฉ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๔) พ.ศ. ๒๕๔๓ นายกรัฐมนตรีออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้ยกเลิกกฎกระทรวงแบ่งส่วนราชการสำนักข่าวกรองแห่งชาติ สำนักนายกรัฐมนตรี พ.ศ. ๒๕๔๕
sectionNo: 2
content: ข้อ ๒ ให้สำนักข่าวกรองแห่งชาติ มีภารกิจเกี่ยวกับกิจการข่าวกรองของประเทศ ทั้งในประเทศและต่างประเทศ และปฏิบัติงานข่าวกรองให้มีสมรรถนะสูงโดยมีมาตรฐานในการปฏิบัติงานใกล้เคียงกับหน่วยข่าวกรองของต่างประเทศ โดยให้มีอำนาจหน้าที่ดังต่อไปนี้ (๑) ดำเนินการตามกฎหมายว่าด้วยข่าวกรองแห่งชาติ (๒)
sectionNo: 2
content: ปฏิบัติการอื่นใดตามที่กฎหมายกำหนดให้เป็นอำนาจหน้าที่ของสำนักข่าวกรองแห่งชาติ หรือตามที่นายกรัฐมนตรี หรือคณะรัฐมนตรีมอบหมาย
sectionNo: 3
content: ข้อ ๓ ให้แบ่งส่วนราชการสำนักข่าวกรองแห่งชาติ ดังต่อไปนี้ (๑) สำนักอำนวยการ (๒) สำนัก ๑ (๓) สำนัก ๒ (๔) สำนัก ๓ (๕) สำนัก ๔ (๖) สำนัก ๕ (๗) สำนัก ๖ (๘) สำนัก ๗ (๙) สำนัก ๘ (๑๐) สำนัก ๙ (๑๑) สำนัก ๑๐ (๑๒) สำนัก ๑๑ (๑๓) กอง ๑ (๑๔) กอง ๒ (๑๕) สถาบันการข่าวกรอง (๑๖) ศูนย์เทคโนโลยีสารสนเทศและการสื่อสาร
sectionNo: 4
content: ข้อ ๔ ในสำนักข่าวกรองแห่งชาติ ให้มีกลุ่มพัฒนาระบบบริหาร เพื่อทำหน้าที่ในการพัฒนาการบริหารของส่วนราชการให้เกิดผลสัมฤทธิ์ มีประสิทธิภาพ และคุ้มค่า รับผิดชอบงานขึ้นตรงต่อผู้อำนวยการสำนักข่าวกรองแห่งชาติ โดยมีอำนาจหน้าที่ดังต่อไปนี้ (๑)
sectionNo: 4
content: เสนอแนะให้คำปรึกษาแก่หัวหน้าส่วนราชการในสำนักข่าวกรองแห่งชาติเกี่ยวกับยุทธศาสตร์การพัฒนาระบบราชการ (๒) ติดตาม ประเมินผล และจัดทำรายงานเกี่ยวกับการพัฒนาระบบราชการในสำนักข่าวกรองแห่งชาติ (๓) ประสานและดำเนินการเกี่ยวกับการพัฒนาระบบราชการร่วมกับหน่วยงานกลางต่าง ๆ และหน่วยงานภายในสำนักข่าวกรองแห่งชาติ
sectionNo: 4
content: (๔) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 5
content: ข้อ ๕ ในสำนักข่าวกรองแห่งชาติ ให้มีกลุ่มตรวจสอบภายใน เพื่อทำหน้าที่หลักในการตรวจสอบการดำเนินงานภายในส่วนราชการ และสนับสนุนการปฏิบัติงานของสำนักข่าวกรองแห่งชาติ รับผิดชอบงานขึ้นตรงต่อผู้อำนวยการสำนักข่าวกรองแห่งชาติ โดยมีอำนาจหน้าที่ดังต่อไปนี้ (๑) ดำเนินการเกี่ยวกับการตรวจสอบด้านการบริหาร การเงิน
sectionNo: 5
content: และการบัญชีของสำนักข่าวกรองแห่งชาติ (๒) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 6
content: ข้อ ๖ ในสำนักข่าวกรองแห่งชาติ ให้มีกลุ่มยุทธศาสตร์ข่าวกรอง เพื่อทำหน้าที่ในการจัดทำยุทธศาสตร์ข่าวกรองและประมาณการณ์ข่าวกรองความมั่นคงในภาพรวม รับผิดชอบงานขึ้นตรงต่อผู้อำนวยการสำนักข่าวกรองแห่งชาติ โดยมีอำนาจหน้าที่ดังต่อไปนี้ (๑)
sectionNo: 6
content: เสนอแนะให้คำปรึกษาแก่หัวหน้าส่วนราชการในสำนักข่าวกรองแห่งชาติเกี่ยวกับยุทธศาสตร์การดำเนินงานข่าวกรอง (๒) ดำเนินการผลิตข่าวกรองยุทธศาสตร์และประมาณการณ์ข่าวกรองความมั่นคงในภาพรวม (๓) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 7
content: ข้อ ๗ ในสำนักข่าวกรองแห่งชาติ ให้มีกลุ่มนิติการ เพื่อทำหน้าที่ในการดำเนินงานเกี่ยวกับกฎหมายและระเบียบภาครัฐต่าง ๆ ที่เกี่ยวข้องกับส่วนราชการรับผิดชอบงานขึ้นตรงต่อผู้อำนวยการสำนักข่าวกรองแห่งชาติ โดยมีอำนาจหน้าที่ดังต่อไปนี้ (๑)
sectionNo: 7
content: เสนอแนะให้คำปรึกษาแก่หัวหน้าส่วนราชการในสำนักข่าวกรองแห่งชาติเกี่ยวกับข้อกฎหมายและระเบียบต่าง ๆ ที่เกี่ยวข้องในกิจการของสำนักข่าวกรองแห่งชาติ (๒) ดำเนินงานเกี่ยวกับงานนิติกรรมและสัญญา งานเกี่ยวกับความรับผิดทางแพ่ง อาญา งานคดีปกครอง และงานคดีอื่นที่อยู่ในอำนาจหน้าที่ของสำนักข่าวกรองแห่งชาติ (๓)
sectionNo: 7
content: ประสานและดำเนินการเกี่ยวกับการพัฒนากฎหมายของสำนักข่าวกรองแห่งชาติ และการดำเนินงานด้านกฎหมายกับหน่วยงานที่เกี่ยวข้อง และส่วนราชการในสำนักข่าวกรองแห่งชาติ (๔) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 8
content: ข้อ ๘ สำนักอำนวยการ มีอำนาจหน้าที่ดังต่อไปนี้ (๑) ดำเนินการเกี่ยวกับงานสารบรรณ งานช่วยอำนวยการ งานการเงินและพัสดุ งานแผนและงบประมาณ งานบริหารงานบุคคล งานวิเทศสัมพันธ์ งานเลขานุการนักบริหาร และงานประชาสัมพันธ์ของสำนักข่าวกรองแห่งชาติ (๒)
sectionNo: 8
content: ดำเนินการอื่นใดที่มิได้กำหนดให้เป็นอำนาจหน้าที่ของส่วนราชการใดของสำนักข่าวกรองแห่งชาติ (๓) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 9
content: ข้อ ๙ สำนัก ๑ มีอำนาจหน้าที่ดังต่อไปนี้ (๑) ดำเนินการเกี่ยวกับการปฏิบัติการทางการข่าวกรองและต่อต้านข่าวกรองและประสานงานในกิจการข่าวกรองและต่อต้านข่าวกรองในส่วนกลาง ภาคกลางบางส่วน และภาคตะวันออก (๒) ดำเนินการเกี่ยวกับการผลิตข่าวกรองยุทธศาสตร์และวิเคราะห์วิจัยข่าวกรองในส่วนกลาง ภาคกลางบางส่วน
sectionNo: 9
content: และภาคตะวันออก (๓) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 10
content: ข้อ ๑๐ สำนัก ๒ มีอำนาจหน้าที่ดังต่อไปนี้ (๑) ดำเนินการเกี่ยวกับการปฏิบัติการทางการข่าวกรองและต่อต้านข่าวกรอง และประสานงานในกิจการข่าวกรองและต่อต้านข่าวกรองในภาคเหนือ (๒) ดำเนินการเกี่ยวกับการผลิตข่าวกรองยุทธศาสตร์และวิเคราะห์วิจัยข่าวกรองในภาคเหนือ (๓)
sectionNo: 10
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 11
content: ข้อ ๑๑ สำนัก ๓ มีอำนาจหน้าที่ดังต่อไปนี้ (๑) ดำเนินการเกี่ยวกับการปฏิบัติการทางการข่าวกรองและต่อต้านข่าวกรองและประสานงานในกิจการข่าวกรองและต่อต้านข่าวกรองในภาคตะวันออกเฉียงเหนือ (๒) ดำเนินการเกี่ยวกับการผลิตข่าวกรองยุทธศาสตร์และวิเคราะห์วิจัยข่าวกรองในภาคตะวันออกเฉียงเหนือ (๓)
sectionNo: 11
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 12
content: ข้อ ๑๒ สำนัก ๔ มีอำนาจหน้าที่ดังต่อไปนี้ (๑) ดำเนินการเกี่ยวกับการปฏิบัติการทางการข่าวกรองและต่อต้านข่าวกรองและประสานงานในกิจการข่าวกรองและต่อต้านข่าวกรองในภาคกลางส่วนที่มิได้อยู่ในอำนาจหน้าที่ของสำนัก ๑ ภาคตะวันตก และภาคใต้ เว้นแต่จังหวัดสงขลา จังหวัดปัตตานี จังหวัดนราธิวาส จังหวัดยะลา
sectionNo: 12
content: และจังหวัดสตูล (๒) ดำเนินการเกี่ยวกับการผลิตข่าวกรองยุทธศาสตร์และวิเคราะห์วิจัยข่าวกรองในภาคกลางส่วนที่มิได้อยู่ในอำนาจหน้าที่ของสำนัก ๑ ภาคตะวันตก และภาคใต้ เว้นแต่จังหวัดสงขลา จังหวัดปัตตานี จังหวัดนราธิวาส จังหวัดยะลา และจังหวัดสตูล (๓)
sectionNo: 12
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 13
content: ข้อ ๑๓ สำนัก ๕ มีอำนาจหน้าที่ดังต่อไปนี้ (๑) ดำเนินการเกี่ยวกับการปฏิบัติการทางการข่าวกรองและต่อต้านข่าวกรองและประสานงานในกิจการข่าวกรองและต่อต้านข่าวกรองในจังหวัดสงขลา จังหวัดปัตตานี จังหวัดนราธิวาส จังหวัดยะลา และจังหวัดสตูล (๒)
sectionNo: 13
content: ดำเนินการเกี่ยวกับการผลิตข่าวกรองยุทธศาสตร์และวิเคราะห์วิจัยข่าวกรองในจังหวัดสงขลา จังหวัดปัตตานี จังหวัดนราธิวาส จังหวัดยะลา และจังหวัดสตูล (๓) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 14
content: ข้อ ๑๔ สำนัก ๖ มีอำนาจหน้าที่ดังต่อไปนี้ (๑) ปฏิบัติงานข่าวกรองเกี่ยวกับการต่อต้านการก่อการร้าย และอาชญากรรมข้ามชาติ (๒) ดำเนินการเกี่ยวกับการผลิตข่าวกรองยุทธศาสตร์และวิเคราะห์วิจัยเกี่ยวกับการก่อการร้าย และอาชญากรรมข้ามชาติ (๓) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง
sectionNo: 14
content: หรือที่ได้รับมอบหมาย
sectionNo: 15
content: ข้อ ๑๕ สำนัก ๗ มีอำนาจหน้าที่ดังต่อไปนี้ (๑) ดำเนินการผลิตข่าวกรองยุทธศาสตร์และวิเคราะห์วิจัยข่าวกรองเกี่ยวกับความมั่นคงโลก องค์การระหว่างประเทศ องค์กรความร่วมมือระดับภูมิภาค องค์กรพัฒนาเอกชนต่างประเทศ และประเทศมหาอำนาจ (๒) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง
sectionNo: 15
content: หรือที่ได้รับมอบหมาย
sectionNo: 16
content: ข้อ ๑๖ สำนัก ๘ มีอำนาจหน้าที่ดังต่อไปนี้ (๑) ดำเนินการผลิตข่าวกรองยุทธศาสตร์และวิเคราะห์วิจัยข่าวกรองเกี่ยวกับประเทศในเอเชียตะวันออกเฉียงใต้ เอเชีย-แปซิฟิก เอเชียกลาง เอเชียใต้ ทวีปอเมริกา ทวีปยุโรป ตะวันออกกลาง และแอฟริกา (๒) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง
sectionNo: 16
content: หรือที่ได้รับมอบหมาย
sectionNo: 17
content: ข้อ ๑๗ สำนัก ๙ มีอำนาจหน้าที่ดังต่อไปนี้ (๑) ปฏิบัติงานข่าวกรองในต่างประเทศ (๒) ดำเนินงานเกี่ยวกับความร่วมมือด้านการข่าวกรองและต่อต้านข่าวกรองกับหน่วยข่าวกรองต่างประเทศ ทั้งในประเทศและต่างประเทศ (๓) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 18
content: ข้อ ๑๘ สำนัก ๑๐ มีอำนาจหน้าที่ดังต่อไปนี้ (๑) ดำเนินการเกี่ยวกับการรักษาความปลอดภัย และการรักษาความลับของทางราชการ สำหรับส่วนราชการหรือรัฐวิสาหกิจในฝ่ายพลเรือน (๒) ดำเนินการเกี่ยวกับการประสานความร่วมมือในด้านการรักษาความปลอดภัยกับหน่วยงานของรัฐและภาคเอกชน (๓)
sectionNo: 18
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 19
content: ข้อ ๑๙ สำนัก ๑๑ มีอำนาจหน้าที่ดังต่อไปนี้ (๑) ดำเนินการเกี่ยวกับการปฏิบัติการทางการข่าวกรองและต่อต้านข่าวกรองด้วยเครื่องมือเทคนิค (๒) ดำเนินการรวบรวมข้อมูลข่าวสารจากระบบการติดต่อสื่อสารทางสื่ออิเล็กทรอนิกส์ที่อาจกระทบต่อผลประโยชน์และความมั่นคงของชาติหรือกระทบต่อความสัมพันธ์ระหว่างประเทศ (๓)
sectionNo: 19
content: ดำเนินการรวบรวมข้อมูลข่าวสารจากวิทยุกระจายเสียง วิทยุโทรทัศน์ ทั้งในประเทศและต่างประเทศ ที่อาจกระทบต่อผลประโยชน์และความมั่นคงของชาติหรือกระทบต่อความสัมพันธ์ระหว่างประเทศ (๔) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 20
content: ข้อ ๒๐ กอง ๑ มีอำนาจหน้าที่ดังต่อไปนี้ (๑) สนับสนุนการปฏิบัติการพิเศษ และการเฝ้าตรวจแก่ส่วนราชการของสำนักข่าวกรองแห่งชาติซึ่งตั้งอยู่ในส่วนกลางและภูมิภาค (๒) ดำเนินการเกี่ยวกับการปฏิบัติการทางการข่าว และการต่อต้านข่าวกรองประจำท่าอากาศยานนานาชาติซึ่งตั้งอยู่ในส่วนกลางและภูมิภาค (๓)
sectionNo: 20
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 21
content: ข้อ ๒๑ กอง ๒ มีอำนาจหน้าที่ดังต่อไปนี้ (๑) ปฏิบัติการสืบสวนและต่อต้านข่าวกรองเกี่ยวกับการดำเนินการใด ๆ ที่กระทำโดยเทคโนโลยีสารสนเทศและเครือข่ายคอมพิวเตอร์ ที่อาจเป็นภัยต่อความมั่นคงของชาติ (๒) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 22
content: ข้อ ๒๒ สถาบันการข่าวกรอง มีอำนาจหน้าที่ดังต่อไปนี้ (๑) ดำเนินการเกี่ยวกับการให้ความรู้และการฝึกอบรมด้านการข่าวกรอง การต่อต้านข่าวกรอง และการรักษาความปลอดภัยแก่บุคลากรของสำนักข่าวกรองแห่งชาติ ตลอดจนบุคลากรในประชาคมข่าวกรองซึ่งปฏิบัติงานในส่วนราชการ รัฐวิสาหกิจ หรือหน่วยงานอื่นของรัฐ และประชาชน (๒)
sectionNo: 22
content: ดำเนินการเกี่ยวกับการเผยแพร่ความรู้ทางการข่าวที่เป็นประโยชน์ต่อสาธารณะ และประชาชน (๓) ดำเนินการเกี่ยวกับการพัฒนาทรัพยากรบุคคลของสำนักข่าวกรองแห่งชาติ (๔) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 23
content: ข้อ ๒๓ ศูนย์เทคโนโลยีสารสนเทศและการสื่อสาร มีอำนาจหน้าที่ดังต่อไปนี้ (๑) ดำเนินการเกี่ยวกับการบริการระบบสารสนเทศ การสื่อสารและโทรคมนาคมของสำนักข่าวกรองแห่งชาติ ตลอดจนศึกษาและพัฒนาระบบคอมพิวเตอร์ ระบบสื่อสารและโทรคมนาคม ระบบไฟฟ้า และอุปกรณ์เทคนิค เพื่อสนับสนุนการทำงานของสำนักข่าวกรองแห่งชาติ (๒)
sectionNo: 23
content: ดำเนินการเกี่ยวกับงานวางและจัดทำระบบฐานข้อมูลการข่าวกลางของสำนักข่าวกรองแห่งชาติ วิจัยและพัฒนาระบบฐานข้อมูล ตลอดจนการเชื่อมโยงฐานข้อมูลและการตรวจสอบฐานข้อมูลกับหน่วยงานอื่นของรัฐ (๓) ดำเนินการเกี่ยวกับงานห้องสมุดของสำนักข่าวกรองแห่งชาติ (๔)
sectionNo: 23
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
content: ให้ไว้ ณ วันที่ ๒๔ มกราคม พ.ศ. ๒๕๕๑ พลเอก สุรยุทธ์ จุลานนท์ นายกรัฐมนตรี
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่สถานการณ์เศรษฐกิจและสังคมของประเทศในปัจจุบันได้เปลี่ยนแปลงไปมากทำให้การแบ่งส่วนราชการในสำนักข่าวกรองแห่งชาติแต่เดิมไม่เหมาะสมและสอดคล้องกับสถานการณ์ดังกล่าว จึงควรปรับปรุงการแบ่งส่วนราชการ
content: ตลอดจนอำนาจหน้าที่ของส่วนราชการในสำนักข่าวกรองแห่งชาติให้เหมาะสมและสอดคล้องกับภารกิจที่เปลี่ยนแปลงไป เพื่อให้การปฏิบัติงานเป็นไปอย่างคล่องตัวและมีประสิทธิภาพยิ่งขึ้นอันจะก่อให้เกิดผลสัมฤทธิ์สูงสุดในการปฏิบัติงานภายในหน่วยงาน จึงจำเป็นต้องออกกฎกระทรวงนี้
sectionNo: 5/1
content: ข้อ ๕/๑ ในสำนักข่าวกรองแห่งชาติ ให้มีศูนย์ปฏิบัติการต่อต้านการทุจริต เพื่อทำหน้าที่หลักในการบูรณาการและขับเคลื่อนแผนการป้องกันและปราบปรามการทุจริตและการส่งเสริมคุ้มครองจริยธรรมในสำนักข่าวกรองแห่งชาติ รับผิดชอบงานขึ้นตรงต่อผู้อำนวยการสำนักข่าวกรองแห่งชาติ โดยมีอำนาจหน้าที่ดังต่อไปนี้ (๑)
sectionNo: 5/1
content: เสนอแนะแก่ผู้อำนวยการสำนักข่าวกรองแห่งชาติเกี่ยวกับการป้องกันและปราบปรามการทุจริตและประพฤติมิชอบของสำนักข่าวกรองแห่งชาติ รวมทั้งจัดทำแผนปฏิบัติการป้องกันและปราบปรามการทุจริตและประพฤติมิชอบของส่วนราชการให้สอดคล้องกับยุทธศาสตร์ชาติว่าด้วยการป้องกันและปราบปรามการทุจริต
sectionNo: 5/1
content: มาตรการป้องกันและปราบปรามการทุจริตภาครัฐ และนโยบายของรัฐบาลที่เกี่ยวข้อง เสนอต่อผู้อำนวยการสำนักข่าวกรองแห่งชาติ (๒) ประสานงาน เร่งรัด และกำกับให้ส่วนราชการในสำนักข่าวกรองแห่งชาติดำเนินการตามแผนปฏิบัติการป้องกันและปราบปรามการทุจริตและประพฤติมิชอบของส่วนราชการ (๓) รับข้อร้องเรียนเรื่องการทุจริต
sectionNo: 5/1
content: การปฏิบัติหรือละเว้นการปฏิบัติหน้าที่โดยมิชอบของเจ้าหน้าที่ในสำนักข่าวกรองแห่งชาติ และส่งต่อไปยังส่วนราชการและหน่วยงานที่เกี่ยวข้อง (๔) คุ้มครองจริยธรรมตามประมวลจริยธรรมข้าราชการพลเรือน (๕) ประสานงาน เร่งรัด และติดตามเกี่ยวกับการดำเนินการตาม (๓) และ (๔)
sectionNo: 5/1
content: และร่วมมือในการป้องกันและปราบปรามการทุจริตและประพฤติมิชอบกับส่วนราชการและหน่วยงานที่เกี่ยวข้อง (๖) ติดตาม ประเมินผล และจัดทำรายงานการป้องกันและปราบปรามการทุจริตและประพฤติมิชอบของสำนักข่าวกรองแห่งชาติและการคุ้มครองจริยธรรม เสนอต่อผู้อำนวยการสำนักข่าวกรองแห่งชาติและหน่วยงานที่เกี่ยวข้อง (๗)
sectionNo: 5/1
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: ฉบับที่ 2
content: กฎกระทรวงแบ่งส่วนราชการสำนักข่าวกรองแห่งชาติ สำนักนายกรัฐมนตรี (ฉบับที่ ๒) พ.ศ. ๒๕๕๖
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรกำหนดให้มีศูนย์ปฏิบัติการต่อต้านการทุจริตขึ้นในสำนักข่าวกรองแห่งชาติ สำนักนายกรัฐมนตรี เพื่อทำหน้าที่ในการบูรณาการและขับเคลื่อนแผนการป้องกันและปราบปรามการทุจริตและการส่งเสริมคุ้มครองจริยธรรม
content: อันจะทำให้การปฏิบัติราชการมีความโปร่งใสและมีประสิทธิภาพยิ่งขึ้น จึงจำเป็นต้องออกกฎกระทรวงนี้